Na osnovu člana 32 i 45 Zakona o lokalnoj samoupravi (,,Sl. List RCG’’ br. 42/03, 28/04, 75/05, 13/06,, Sl. list CG’’ br. 88/09, 03/10, 38/12 i 10/14), člana 1, 4 i 13 Zakona o komunalnim djelatnostima (Sl. list RCG br.12/95) i čl. 42 Statuta opštine Rožaje (,,Sl. list CG – opštinski propisi’’ br.9/11), Skupština opštine Rožaje, na sjednici održanoj dana 27.08.2015. godine, **d o n i j e l a j e**

**O D L U K U**

**o povjeravanju poslova održavanja javne rasvjete na teritoriji opštine Rožaje**

**Član 1**

Povjeravaju se poslovi održavanja javne rasvjete na teritoriji opštine Rožaje DOO ,,Komunalno“ Rožaje.

**Član 2**

Novčana sredstva po osnovu održavanja javne rasvjete na teritoriji Opštine Rožaje biće obezbijeđena Odlukom o budžetu opštine Rožaje.

**Član 3**

Troškovi za utrošenu električnu energiju padaju na teret opštine Rožaje.

**Član 4**

Sva prava i obaveze vezano za održavanje javne rasvjete na teritoriji opštine Rožaje definisaće se zaključivanjem posebnog ugovora koji će potpisati Predsjednik opštine i Direktor DOO ,,Komunalno“ Rožaje.

**Član 5**

Nadzor nad primjenom i sprovođenjem ove Odluke vršiće Sekretarijat za planiranje, uređenje prostora i zaštitu životne sredine i Komunalna policija opštine Rožaje.

**Član 6**

Ova Odluka stupa na snagu danom objavljivanja u „Službenom listu CG - opštinski propisi“.

## Broj: 208

Rožaje, 01.09.2015.godine

# SKUPŠTINA OPŠTINE ROŽAJE

 **Predsjednik Skupštine**

 **Husein Kurtagić, prof.**